Το **Xbox One** είναι μια κονσόλα παιχνιδιών που αναπτύχθηκε από τη Microsoft. Ανακοινώθηκε τον Μάιο του 2013, είναι ο διάδοχος του Xbox 360 και η τρίτη κονσόλα της οικογένειας Xbox, και κυκλοφόρησε στη Βόρεια Αμερική, στην Ευρώπη (σε ορισμένες χώρες της), την Αυστραλία και τη Βραζιλία τον Νοέμβριο του 2013, και στην Ιαπωνία, την Κίνα και άλλες χώρες της Ευρώπης τον Σεπτέμβριο του 2014. Ανταγωνίζεται με το PlayStation 4 της Sony και Wii U της Nintendo που αποτελούν την όγδοη γενιά των κονσολών. Το πρώτο παιχνίδι για την κονσόλα κυκλοφόρησε στην Κίνα, το Shanghai Free-Trade Zone. Η Microsoft διαθέτει τη συσκευή ως σύστημα ψυχαγωγίας "όλα-σε-ένα", που ανταγωνίστηκε άλλες ψηφιακές συσκευές αναπαραγωγής πολυμέσων, όπως τις πλατφόρμες Apple TV και Google TV.

Σε αντίθεση με το Xbox 360 που είχε PowerPC-based αρχιτεκτονική, στο Xbox One χρησιμοποιείται x86 αρχιτεκτονική που είχε χρησιμοποιηθεί στο αρχικό Xbox, διαθέτει AMD Accelerated Processing Unit (APU) και x86-64 σύνολο εντολών. Η κονσόλα δίνει αυξημένη έμφαση στις υπηρεσίες υπολογιστικού νέφους και στην ενσωμάτωση της σε εφαρμογές ψυχαγωγίας και υπηρεσίες, προσφέροντας τη δυνατότητα να παρακολουθούνται τηλεοπτικά προγράμματα από ένα υπάρχον set-top box ή έναν ψηφιακό δέκτη υποστηρίζοντας το EPG, το Split-screen Multitasking των εφαρμογών. Η κονσόλα προαιρετικά περιλαμβάνει ανασχεδιασμένο αισθητήρα Kinect, που διατίθεται στην αγορά ως "Kinect 2.0", παρέχοντας βελτιωμένη ανίχνευση κίνησης και αναγνώρισης φωνής για τη χρήση του στα μενού (GUI) και τα παιχνίδια. Το Xbox One προσφέρει τη δυνατότητα στους χρήστες να καταγράφουν και να μοιράζονται κλιπ από το gameplay ή live-stream απευθείας στο Twitch, Ustream, και άλλες πλατφόρμες ζωντανής αναμετάδοσης. Το χειριστήριο έχει επανασχεδιαστεί με την ίδια φιλοσοφία του Xbox 360, με ένα επανασχεδιασμένο σώμα, D-pad και με βελτιωμένη ανταπόκριση.

Πριν από την επίσημη κυκλοφορία του, το Xbox One έλαβε ανάμεικτες κριτικές, αντιδράσεις υπήρξαν για το σύστημα προστασίας ψηφιακών δικαιωμάτων (σύστημα DRM για την καταπολέμηση της πειρατείας) που έπρεπε το Xbox να είναι συνεχώς συνδεδεμένο στο διαδίκτυο, και οι ανησυχίες ότι ο αισθητήρας Kinect θα "ακούει" τα πάντα ανά πάσα στιγμή. Ευτυχώς η Microsoft απέσυρε αυτές τις αλλαγές πριν από την κυκλοφορία και έλαβε ως επί το πλείστον θετική υποδοχή από το κοινό για το ανασχεδιασμένο χειριστήριο, τις δυνατότητες των πολυμέσων, και τη φωνή πλοήγησης. Η αρχική διεπαφή χρήστη του Xbox One είχε χαρακτηριστεί όχι και τόσο φιλική αν και οι αλλαγές που έγιναν σε αυτήν πριν την κυκλοφορία έλαβαν θετική υποδοχή.

Ένα ανασχεδιασμένο μοντέλο γνωστό και ως Xbox One S κυκλοφόρησε τον Αύγουστο του 2016, είχε λεπτότερη σχεδίαση και μικρές αναβαθμίσεις στο εσωτερικό, όπως η υποστήριξη αναπαραγωγής 4K βίντεο και upscalling. Επίσης, υποστηρίζει HDR (ευρύτερο χρωματικό εύρος). Μια μελλοντική νέα έκδοση με κωδική ονομασία Project Scorpio (Xbox One X) κυκλοφόρησε στα τέλη του 2017 και έχει μεγάλη αναβάθμιση στο υλικό (6 teraflops gGPU12gGBrRAMnative 4k). Επίσης, είναι πλήρως συμβατό με παιχνίδια του Xbox One καθώς όσα είναι Xbox One X enhanced έχουν πολύ μεγάλη βελτίωση στα γραφικά και στα FPS (Frames Per Second ή Καρέ ανά Δευτερόλεπτο). Η Microsoft με το σλόγκαν "No one left behind" (κανένας δεν μένει πίσω), σκοπεύει να συνεχίσει την υποστήριξη για τις προηγούμενες εκδόσεις.

Παραπομπές
----------

1. ↑  Stein, Scott. «Xbox One: 20 things you need to know». *CNET* (στα Αγγλικά). Ανακτήθηκε στις 22 Φεβρουαρίου 2022.
2. ↑  «Xbox One». *Xbox Wiki* (στα Αγγλικά). Ανακτήθηκε στις 22 Φεβρουαρίου 2022.
3. 1 2  «Fun Facts for Kids about Xbox». *Easy Science For Kids* (στα Αγγλικά). 30 Ιανουαρίου 2015. Ανακτήθηκε στις 22 Φεβρουαρίου 2022.
4. ↑  «Microsoft's Xbox One Facts». *www.softschools.com*. Ανακτήθηκε στις 22 Φεβρουαρίου 2022.
5. ↑  «The History of the Xbox». *Digital Trends* (στα Αγγλικά). 16 Μαρτίου 2021. Ανακτήθηκε στις 22 Φεβρουαρίου 2022.

Εξωτερικοί Σύνδεσμοι
--------------------

Xbox One



|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Παιχνιδοκονσόλες 8ης Γενιάς (2012-παρόν) |
| --- |
|  |
| **Οικιακές** | 
* Wii U (2012-)
* Xbox One (2013-)
* PlayStation 4 (2013-)
 |
|  |
| **Φορητές** | 
* PlayStation Vita (2011-2019)
* Nintendo 3DS (2011-)
* Nintendo Switch (2017-)
 |

 |